ଭୁବନେଶ୍ୱର,ନଭେମ୍ବର ୩(ଲୋକାଲ ୱାୟାର): ଓଡ଼ିଆ ଭାଷା ସାହିତ୍ୟର ପ୍ରଚାର ଓ ପ୍ରସାରକୁ ଦୀର୍ଘସ୍ଥାୟୀ କରିବାକୁ ହେଲେ କିଶୋର ସାହିତ୍ୟକୁ ବଳିଷ୍ଠ କରିବାକୁ ପଡ଼ିବ ବୋଲି ବିଶିଷ୍ଟ ସାହିତ୍ୟିକ ଦାଶ ବେନହୁର ଆଦିତ୍ୟ ଭାରତ ପ୍ରକାଶନ ସଂସ୍ଥାର ପୁସ୍ତକ ଉନ୍ମୋଚନ ଅବସରରେ କହିଛନ୍ତି ।
ଶ୍ରୀ ବେନହୁର କହିଥିଲେ, ଜଣେ ସାହିତ୍ୟ ଅନୁରାଗୀ ମଣିଷ ପିଲାଟି ଦିନରୁ ସାହିତ୍ୟ ପ୍ରେମୀ ହୋଇଥିଲେ ଭବିଷ୍ୟତରେ ମଧ୍ୟ ପାଠକ ହେବା ପାଇଁ ଆଗ୍ରହ ପ୍ରକାଶ କରିଥାଏ ।
ଏଣୁ ଓଡ଼ିଆ ସାହିତ୍ୟରେ ନୂତନ ପାଠକ ସୃଷ୍ଟି କରିବା ପାଇଁ କିଶୋର ସାହ୍ୟି ଅଧିକ ବଳିଷ୍ଠ ହେବା ଜରୁରି ।
ତେବେ ଆଧୁନିକ ଯାନ୍ତ୍ରିକ ସମାଜରେ ପୁସ୍ତକ ପଠନର ଆଗ୍ରହ କମୁଥିବାରୁ ଡିଜିଟାଲ ମାଧ୍ୟମରେ ଏହାର ପ୍ରଚାର ଓ ପ୍ରସାର ହେଉ ବୋଲି ମଧ୍ୟ କହିଥିଲେ ।
ଓଡ଼ିଆ ଭାଷାର ପ୍ରଚାର ପ୍ରସାର ପାଇଁ ଅଗ୍ରଣୀ ଭୂମିକାରେ ନିଜକୁ ଦେଖୁଥିବା ଆଦିତ୍ୟ ଭାରତ ପ୍ରକାଶନ ଓ ଆଦିତ୍ୟ ଭାରତ ଡିଜିଟାଲ ପ୍ରକାଶନ ତରଫରୁ ସଂସ୍ଥା ମୁଖ୍ୟ ଦେବାଶିଷ ସାମନ୍ତରାୟ ଓଡ଼ିଆ ଭାଷାର ପ୍ରଚାର ପ୍ରସାର ପାଇଁ ଅନୁବାଦ ଉପରେ ଗୁରୁତ୍ୱ ଦିଆଯିବା ଦରକାର ବୋଲି କହିଥିଲେ ।
ଓଡ଼ିଆ ଭାଷାର ଶ୍ରେଷ୍ଠ କୃତି ସବୁକୁ ଦେଶର କୋଣ ଅନୁକୋଣରେ ପହଞ୍ଚାଇବା ପାଇଁ ଆଦିତ୍ୟ ଭାରତ ପ୍ରକାଶନ ସଂସ୍ଥା ଇଂରାଜୀ, ହିନ୍ଦୀ, ଅହମିୟା, ମାଲାୟାଲମ ପରି ୭ଟି ଭାଷାର ଭିନ୍ନ ଭିନ୍ନ ପ୍ରକାଶନ ସଂସ୍ଥା ସହ ଚୁକ୍ତି କରିଛି ।
ଚୁକ୍ତି ଅନୁଯାୟୀ ପ୍ରତିବର୍ଷ ଓଡ଼ିଆ ଭାଷାର ଦୁଇଟି ଶ୍ରେଷ୍ଠ କୃତିକୁ ଏହି ପ୍ରକାଶନ ସଂସ୍ଥାମାନେ ନିଜ ନିଜ ଭାଷାରେ ଛାପିବାର ବ୍ୟବସ୍ଥା କରିବେ ।
ସେହିପରି ଅନ୍ୟ ଭାଷାର ଦୁଇଟି କୃତିକୁ ଆଦିତ୍ୟଭାରତ ଅନୁବାଦ କରି ପ୍ରକାଶ କରିବା ବୋଲି ଶ୍ରୀ ସାମନ୍ତରାୟ ସୂଚନା ଦେଇଥିଲେ ।
ରାଜ୍ୟରେ ଅନୁବାଦ ସାହିତ୍ୟ ଉପରେ ଦକ୍ଷତା ତାଲିମ ପାଇଁ ବ୍ରିଟିଶ ଇଣ୍ଡିଆ କାଉନସିଲ ଆସନ୍ତା ବର୍ଷ ଏପ୍ରିଲ ମାସରେ ଏକ ଅନୁବାଦ କର୍ମଶାଳା ଆୟୋଜନ କରିବାକୁ ସହମତି ଦେଇଥିବା ସେ କହିଥିଲେ ।
ଏହି ଅବସରରେ ବିଶିଷ୍ଟ ଲେଖକ ଡକ୍ଟର ପଦ୍ମଜ ପାଳଙ୍କୁ ଆଦିତ୍ୟ ଭାରତ ସାହିତ୍ୟ ସମ୍ମାନ-୨୦୧୯ ପୁରସ୍କାରରେ ସମ୍ମାନିତ କରାଯାଇଥିଲା ।
ତାଙ୍କୁ ମାନପତ୍ର, ଉପଢୌକନ ଓ ୨୫ ହଜାର ଟଙ୍କା ପୁରସ୍କାର ପ୍ରଦାନ କରାଯାଇଥିଲା ।
ନୂଆପଡ଼ା ଜିଲ୍ଲାରେ ଓଡ଼ିଆ ଭାଷାର ପ୍ରଚାର ଓ ପ୍ରସାର ଉଦ୍ୟମ କରୁଥିବା ରାଧାଶ୍ୟାମ ଦାସଙ୍କୁ ଆଦିତ୍ୟ ଭାରତ ଭାଷା ସାହିତ୍ୟ ସମ୍ମାନ-୨୦୧୯ ପୁରସ୍କାର ସ୍ୱରୂପ ଉପଢୌକନ, ମାନପତ୍ର ଓ ୧୦ ହଜାର ଟଙ୍କା ଦିଆଯାଇଥିଲା ।
କାର୍ଯ୍ୟକ୍ରମରେ ରାଜେନ୍ଦ୍ର ରାଉଳ, ମଦନ ମହାପାତ୍ର, ଅମିୟ ବେଜ, ବିଶ୍ୱଭାରତୀ ଦାଶ ଏବଂ ଦେବାଶିଷ ସାମନ୍ତରାୟଙ୍କ ଭଳି ବିଶିଷ୍ଟ ଲେଖକ ମାନଙ୍କର ୧୦ଟି ପୁସ୍ତକ ଉନ୍ମୋଚିତ ହୋଇଥିଲା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
